ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রশাসিত দাদরা ও নগর হাভেলী এবং দমন ও দিউ-তে বিদ্যুৎ বন্টন ও খুচরো সরবরাহ ব্যবসার বেসরকারিকরণে কেন্দ্রীয় মন্ত্রিসভার সায়
নয়াদিল্লি, ২৪ নভেম্বর, ২০২১
কেন্দ্রশাসিত দাদরা ও নগর হাভেলী এবং দমন ও দিউ-তে বিদ্যুৎ বন্টন ব্যবসার বেসরকারিকরণে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা স্পেশাল পার্পাস ভেহিকেল  হিসাবে একটি সংস্থা গঠন, নবগঠিত সংস্থার ইক্যুইটি শেয়ার বিক্রি এবং কর্মরত কর্মচারীদের দায়িত্ব গ্রহণে একটি ট্রাস্ট গঠনের প্রস্তাব অনুমোদন করেছে।
বেসরকারিকরণের প্রক্রিয়া সম্পূর্ণ হলে কেন্দ্রশাসিত এই অঞ্চলের ১ লক্ষ ৪৫ হাজারেরও বেশি বিদ্যুৎ গ্রাহক আরও ভালো পরিষেবা পাবেন। সেই সঙ্গে, বিদ্যুৎ বন্টন ক্ষেত্রের কাজকর্মে অগ্রগতি হবে এবং পারদর্শিতা বাড়বে। মন্ত্রিসভার এই সিদ্ধান্তের ফলে বিদ্যুৎ শিল্পে প্রতিযোগিতা বাড়বে এবং সমস্ত বিদ্যুৎ ক্ষেত্র আরও শক্তিশালী হয়ে উঠবে। এমনকি, বকেয়া অর্থ পুনরুদ্ধারের পথ সুগম হবে।
উল্লেখ করা যেতে পারে, ২০২০-র মে মাসে কেন্দ্রীয় সরকার কাঠামোগত সংস্কারের মাধ্যমে ভারতকে স্বনির্ভর করে তুলতে আত্মনির্ভর ভারত অভিযানের কথা ঘোষণা করে। এই অভিযানের মাধ্যমে বিদ্যুৎ বন্টন ব্যবস্থায় বেসরকারি ক্ষেত্রের পারদর্শিতাকে কাজে লাগিয়ে বেসরকারিকরণের মাধ্যমে কেন্দ্রশাসিত অঞ্চলগুলিতে বিদ্যুৎ বন্টন ও খুচরো সরবরাহে সংস্কারের পরিকল্পনা গ্রহণ করা হয়।
একটি সম্পূর্ণ সরকারি মালিকানাধীন সংস্থা হিসাবে দাদরা ও নগর হাভেলী এবং দমন ও দিউ বিদ্যুৎ বন্টন নিগম লিমিটেড গঠন করা হবে। নতুন এই সংস্থায় বদলি হওয়া কর্মীদের স্বার্থ সুরক্ষায় একটি ট্রাস্ট গঠন করা হবে। দাদরা ও নগর হাভেলী এবং দমন ও দিউ ইলেক্ট্রিসিটি  ট্রান্সফার কর্মসূচি, ২০২০ অনুযায়ী নবগঠিত সংস্থায় সম্পদ, দায়দায়িত্ব ও কর্মচারীদের স্বার্থ সুরক্ষার বিষয়গুলি স্থানান্তরিত হবে।
CG/BD/SB
(
অর্থমন্ত্রক
‘ছোট সংস্থাগুলি’র সংজ্ঞা সংশোধন
নয়াদিল্লী, ১ ফেব্রুয়ারি, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২১-২২ অর্থবর্ষের সাধারণ বাজেট পেশ করার সময় স্টার্টআপ ইকো সিস্টেমকে শক্তিশালী করে তোলার জন্য ছোট সংস্থাগুলি এবং অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির সংস্কার সাধনের প্রস্তাব দিয়েছেন।
তিনি ২০১৩ সালের কোম্পানী আইনের আওতায় ছোট সংস্থাগুলির সংজ্ঞা সংশোধনের প্রস্তাব দিয়েছেন। এতে ২ লক্ষেরও বেশি সংস্থা উপকৃত হবে এবং তাদের চাহিদা পূরণ করা সহজ হবে। স্টার্ট আপ সংস্থা, উদ্ভাবকদের জন্য ‘এক ব্যক্তি বিশিষ্ট কোম্পানী’র আওতায় আইন আরও সহজ করে তোলার প্রস্তাবও দিয়েছেন তিনি। ঋণ সংক্রান্ত মামলা দ্রুত নিষ্পত্তি করার জন্য এনসিএলটি পরিকাঠামো আরও শক্তিশালী করে তোলা হবে বলে কেন্দ্রীয় অর্থমন্ত্রী জানিয়েছেন। ২০২০-২১ অর্থবর্ষে সরকার তথ্য বিশ্লেষণ, কৃত্রিম মেধা, মেশিন লার্নিং বিষয়ে তৃতীয় পর্যায়ে ‘এমসিএ ২১’-এর সূচনা করবে বলে শ্রীমতি সীতারমন জানান। এই ব্যবস্থাপনা ই-সুরক্ষা, ই-সিদ্ধান্ত, ই-পরামর্শ ক্ষেত্রে বিশেষ সাহায্য প্রদান করবে।
প্রধানমন্ত্রীরদপ্তর
হ্যারিকেন ইয়ানের প্রভাবে জীবনহানিতে রাষ্ট্রপতি জো বাইডেন’কে সমবেদনা প্রধানমন্ত্রীর
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী মার্কিন রাষ্ট্রপতি জো বাইডেন’কে বিধ্বংসী হ্যারিকেন ইয়ানের প্রভাবে অমূল্য জীবনহানির ঘটনায় গভীর সমবেদনা প্রকাশ করেছেন।
এক ট্যুইট বার্তায় প্রধানমন্ত্রী বলেন, “বিধ্বংসী হ্যারিকেন ইয়ানের প্রভাবে মূল্যবান জীবনহানির ঘটনায় আমি আমার গভীর সমবেদনা ও শোক জ্ঞাপক করছি @POTUS @JoeBiden-কে। কঠিন এই সময়ে মার্কিন নাগরিকদের সঙ্গে আমাদের চিন্তাভাবনাও রইল”।
PG/PM/SB
(
প্রতিরক্ষামন্ত্রক
কোভিড-১৯ মোকাবিলায় সেনাবাহিনীর চিকিৎসা পরিষেবা বিভাগের কাজকর্ম পর্যালোচনা করেছেন প্রতিরক্ষা মন্ত্রী শ্রী রাজনাথ সিং
নয়াদিল্লি, ১৭ এপ্রিল, ২০২০
কোভিড-১৯ সংক্রমণ মোকাবিলায় প্রতিরক্ষা মন্ত্রী শ্রী রাজনাথ সিং আজ আর্মড ফোর্সেস মেডিকেল সার্ভিসেসের  কার্যকলাপ এবং অসামরিক কর্তৃপক্ষকে তাদের সহায়তার বিষয়গুলি পর্যালোচনা করেন। সেনা চিকিৎসা পরিষেবা বিভাগের পদস্থ আধিকারিকরা সেনাকর্মীদের জন্য জারি করা পরামর্শের ব্যাপারে বিভিন্ন পদক্ষেপ গ্রহণ সম্পর্কে প্রতিরক্ষা মন্ত্রীকে অবহিত করেন। আধিকারিকরা আরও জানান, অসামরিক কর্তৃপক্ষগুলিকে কোয়ারেন্টাইনের সুবিধা, হাসপাতাল ও চিকিৎসা পরিষেবা পৌঁছে দেওয়া হচ্ছে।
স্বাস্থ্য ও পরিবার কল্যাণ মন্ত্রকের পক্ষ থেকে পাওয়া অনুরোধের ভিত্তিতে অসামরিক ব্যক্তিদের জন্য কোয়ারেন্টাইনের সুবিধা গড়ে তোলা হয়েছে। বিদেশ থেকে ফিরিয়ে আনা ভারতীয়দের চিকিৎসার স্বার্থে ছ’টি সেনাঘাঁটিতে এই ব্যবস্থা গড়ে তোলা হয়েছে। গত পয়লা ফেব্রুয়ারি থেকে সেনাবাহিনীর কোয়েরেন্টাইন সেন্টারগুলিতে ১ হাজার ৭৩৮ জন চিকিৎসা পরিষেবা পেয়েছেন। আইসিএমআর – এর সহযোগিতায় ৬টি ভাইরাল টেস্টিং ল্যাবরেটরি গড়ে তোলা হয়েছে। সেনাবাহিনীর চিকিৎসা পরিষেবা বিভাগের মহানির্দেশক লেঃ জেঃ অনুপ ব্যানার্জী জানিয়েছেন, ফেস মাস্ক, স্যানিটাইজার, পার্সোনাল প্রোটেক্টিভ ইক্যুইপমেন্ট, ভেন্টিলেটর ইত্যাদির মতো অত্যাবশ্যক স্বাস্থ্য সামগ্রী সুষ্ঠুভাবে সংগ্রহ করা হচ্ছে। সেনাবাহিনীর চিকিৎসা বিভাগের কর্মীরা নতুন দিল্লির নারেলা কোয়ারেন্টাইন শিবিরে চিকিৎসা পরিষেবা দিচ্ছেন। এই শিবিরে সেনার ৬ জন চিকিৎসা আধিকারিক এবং ১৮ জন আধা-চিকিৎসা কর্মী রয়েছেন। ইতিমধ্যেই সেনাবাহিনীর চিকিৎসা বিভাগের ৫০টি হাসপাতালকে কোভিড চিকিৎসার জন্য নির্দিষ্ট করা হয়েছে। এই হাসপাতালগুলিতে ৯ হাজারেরও বেশি শয্যা রয়েছে। রাজ্য স্বাস্থ্য পরিচর্যার পরিপূরক হিসাবে এই হাসপাতালগুলি কাজ করছে।
সশস্ত্রবাহিনীর চিকিৎসা পরিষেবা বিভাগের পক্ষ থেকে প্রাক্তন কর্মীদের স্বেচ্ছায় চিকিৎসা পরিষেবার কাজে যুক্ত হওয়ার জন্য অনুরোধ জানানো হয়েছে। সেনাবাহিনীর এই আবেদনে সাড়া দিয়ে ৪৩ জন প্রাক্তন চিকিৎসা আধিকারিক এবং ৯৯০ জন চিকিৎসা কর্মী স্বেচ্ছায় চিকিৎসার কাজে যুক্ত হয়েছেন।
উল্লেখ করা যেতে পারে, পিসিআর মেশিন এবং ডায়াগনস্টিক কিট নিয়ে সেনা চিকিৎসা পরিষেবা বিভাগের ১৫ সদস্যের একটি দল কোভিড-১৯ মোকাবিলায় কুয়েত সরকারকে সাহায্য করতে সেদেশে গেছেন। সেনাবাহিনীর চিকিৎসা পরিষেবা বিভাগের বিভিন্ন প্রয়াসের প্রশংসা করে শ্রী সিং কোভিড-১৯ চ্যালেঞ্জ মোকাবিলায় অসামরিক কর্তৃপক্ষগুলিকে সম্ভাব্য সবরকম সহায়তা দেওয়ার জন্য আধিকারিকদের নির্দেশ দিয়েছেন।
(CG/BD/SB
যোগাযোগওতথ্যপ্রযুক্তিমন্ত্রক
পশ্চিমবঙ্গের হাবড়ায় পিএম ওয়ানি প্রকল্পের আওতায় প্রথম পাবলিক ডেটা অফিস  কাজ শুরু করেছে
কলকাতা, ৩ নভেম্বর, ২০২১
পশ্চিমবঙ্গের হাবড়ায় পিএম ওয়ানি প্রকল্পের আওতায় প্রথম পাবলিক ডেটা অফিস -র দোশরা অক্টোবর উদ্বোধন করেছেন টেলি যোগাযোগ দপ্তরের বরিষ্ঠ উপ মহানির্দেশক ডঃ বিশ্বজিৎ পাল। এই উপলক্ষ্যে আয়োজিত অনুষ্ঠানে টেলি যোগাযোগ দপ্তরের উচ্চপদস্থ আধিকারিকরা ছাড়াও পাবলিক ডেটা অফিস অ্যাগ্রেগেটর  মেসার্স নেক্সট জেন ইউনির্ভাসাল প্রাইভেট লিমিটেডের প্রতিনিধিরাও উপস্থিত ছিলেন। দক্ষিণ হাবড়ার পল্লীমঙ্গল অঞ্চলে এই পিডিও-র মূল কেন্দ্র। নবদিশা নিধি লিমিটেড নামে একটি মাইক্রো ফিনান্স প্রতিষ্ঠান পিডিও-টির দায়িত্ব পালন করবে।
প্রাথমিক পর্যায়ে মেসার্স নেক্সট জেন ইউনির্ভাসাল প্রাইভেট লিমিটেড এর পিডিওগুলিকে ৩ ঘণ্টার বিনামূল্যে ৩০ এমবিপিএস গতি সম্পন্ন ৩ গিগাবাইট ব্রডব্যান্ড সংযোগ দেবে। এছাড়াও গ্রাহকরা ১০ টাকার বিনিময়ে একদিনে ২ গিগাবাইট তথ্য নেটের মাধ্যমে পাবেন। ২০ টাকার বিনিময়ে ২ দিনে ৫ গিগাবাইট, ৫০ টাকার বিনিময়ে ১০ দিনে ৫০ গিগাবাইট এবং ১০০ বিনিময়ে ৩০ দিনে ১০০ গিগাবাইট ব্রডব্যান্ড পরিষেবা পাওয়া যাবে। বাজারে অন্যান্য ব্রডব্যান্ড সংস্থার থেকে এখানে অনেক সস্তায় ডেটা পাওয়া যাবে।
শ্রী পাল উদ্বোধনী অনুষ্ঠানে পিএম ওয়ানির বিষয়ে বিস্তারিতভাবে জানিয়েছেন। তিনি বলেন দেশজুড়ে ওয়াইফাই নেটওয়ার্কের মাধ্যমে ব্রডব্যান্ড পরিষেবা পৌঁছে দেওয়ায় এই প্রকল্পের উদ্দেশ্য। একটি আইএসপি থেকে পিডিও ৩০০ এমবিপিএস গতি সম্পন্ন নেট সংযোগ পাবে। ওয়ানি ব্যবস্থাপনায় পাবলিক ডাটা অফিস, পাবলিক ডাটা অফিস অ্যাগ্রেগেটর, অ্যাপ প্রোভাইডার এবং সেন্ট্রাল রেজিস্ট্রি রয়েছে। সি-ডট কেন্দ্রীয় স্তরের নিবন্ধীকরণ ব্যবস্থা সেন্ট্রাল রেজিস্ট্রি নিয়ন্ত্রণ করবে। পিডিও ওয়ানির পরিষেবা গ্রাহকের কাছে পৌঁছে দেবে। এরজন্য পিডিওকে পিডিওএ-র সঙ্গে চুক্তিবদ্ধ হতে হবে। পিডিও সংস্থার টেলি যোগাযোগ দপ্তরে নিবন্ধীকৃত না হলেও চলবে। কোম্পানী আইন অনুযায়ী যেকোন প্রতিষ্ঠান পিডিওএ, অ্যাপ প্রোভাইডার হিসেবে নাম নথিভুক্ত করতে পারবে। এরজন্য কোনো মাশুল দিতে হবেনা।
শ্রী পাল জানান, পিএম ওয়ানির সাহায্যে মানুষ এখন কম খরচে ডেটা সংযোগ পাবেন। এর ফলে গ্রাম বাংলায় কর্মসংস্থানের সৃষ্টি হবে।
CG/CB/NS
(Visitor Counter : 26
প্রতিরক্ষামন্ত্রক
বর্ধিত পারিবারিক পেনশনের জন্য ন্যূনতম কোয়ালিফাইং সার্ভিসের প্রয়োজনীয়তা ২০১৯-এর ১ অক্টোবর থেকেই কার্যকর হয়েছে
নয়াদিল্লি, ৫ অক্টোবর, ২০২০
বর্তমান সংস্থান অনুযায়ী, প্রতিরক্ষা বাহিনীর কর্মীদের নিকট এক আত্মীয়কে বর্ধিত হারে অর্ডিনারি পারিবারিক পেনশনের জন্য সংশ্লিষ্ট কর্মীর নিরবচ্ছিন্নভাবে সাত বছর কোয়ালিফাইং সার্ভিসের প্রয়োজনীয়তা রয়েছে।
সংশ্লিষ্ট প্রতিরক্ষা কর্মীর সর্বশেষ বেতনের ৫০ শতাংশ হারে বর্ধিত অর্ডিনারি ফ্যামিলি পেনশন কার্যকর হয়। একইভাবে, সংশ্লিষ্ট কর্মীর সর্বশেষ বেতনের ৩০ শতাংশ হারে অর্ডিনারি ফ্যামিলি পেনশন স্থির হয়ে থাকে। কর্তব্যরত অবস্থায় সংশ্লিষ্ট কর্মীর মৃত্যুর পরদিন থেকে পরবর্তী ১০ বছর তাঁর নিকট এক আত্মীয় বয়সের কোনও ঊর্ধ্বসীমা ছাড়াই বর্ধিত হারে অর্ডিনারি পেনশন পেতে পারেন। অবশ্য, সেনাবাহিনীর কোনও কর্মী যদি অবসর গ্রহণ / দায়িত্ব থেকে অব্যাহতি / অযোগ্য হিসেবে চাকরি থেকে নিবৃত্তি হন, সেক্ষেত্রে তাঁর মৃত্যুর পরদিন থেকে পরবর্তী সাত বছর নিকট এক আত্মীয় বর্ধিত হারে অর্ডিনারি ফ্যামিলি পেনশন পেতে পারেন। তবে, নিকট ওই আত্মীয় ৬৭ বছর বয়স পূর্ণ হওয়া অবধি এই পেনশন পাবেন।
সরকারের পক্ষ থেকে ২০২০-র ৫ অক্টোবর তারিখের জারি করা এক চিঠি অনুযায়ী, সাত বছর নিরবচ্ছিন্ন কোয়ালিফাইং সার্ভিসের বিষয়টি ২০১৯-এর ১ অক্টোবর থেকে কার্যকর হয়েছে।
এছাড়াও, যদি কোনও প্রতিরক্ষা বাহিনীর কর্মী সাত বছর নিরবচ্ছিন্ন কর্মজীবন পূর্ণ হওয়ার আগেই ২০১৯-এর ১ অক্টোবরের পূর্বে প্রয়াত হয়ে থাকেন, সেক্ষেত্রে তাঁর পরিবার ২০১৯-এর ১ অক্টোবর থেকে কার্যকর হওয়া বর্ধিত হারে পারিবারিক পেনশন পাওয়ার যোগ্য।
CG/BD/DM
(Visitor Counter : 83
প্রতিরক্ষামন্ত্রক
নেভাল অ্যাভিয়েশনকে প্রেসিডেন্ট কালার প্রদান
নয়াদিল্লী, ৬ সেপ্টেম্বর, ২০২১
দেশের স্বশস্ত্র বাহিনীর সর্বাধীনায়ক রাষ্ট্রপতি শ্রী রামনাথ কোবিন্দ আজ গোয়ায় আইএনএস হানসায় ভারতীয় নেভাল অ্যাভিয়েশনকে প্রেসিডেন্ট কালার প্রদান করেছেন। অনুষ্ঠানে রাষ্ট্রপতিকে গার্ড অফ অনার দেওয়া হয়। গোয়ার রাজ্যপাল, মুখ্যমন্ত্রী, পর্যটন, বন্দর, জাহাজ চলাচল এবং জলপথ মন্ত্রকের প্রতিমন্ত্রী, নৌসেনা প্রধান অ্যাডমিরাল করমবীর সিং সহ বিশিষ্ট ব্যক্তিবর্গ উপস্থিত ছিলেন।
শান্তি এবং যুদ্ধ উভয় ক্ষেত্রেই দেশে ব্যতিক্রমী কাজের জন্য স্বীকৃতি স্বরূপ একটি সামরিক ইউনিটিকে প্রেসিডেন্ট কালার প্রদান করা হয়। ন্যাভাল অ্যাভিয়েশন গত সাত দশকে দেশের জন্য উল্লেখযোগ্য এবং বীরত্বপূর্ণ কাজ করেছে। অনুষ্ঠানের ভাষণে রাষ্ট্রপতি আইএনএস বিক্রান্তের গৌরবময় অবদানের কথা স্মরণ করেন। তিনি বলেন ১৯৭১ সালে বাংলাদেশের স্বাধীনতায় আইএনএস বিক্রান্ত গুরুত্বপূর্ণ ভূমিকা পালন করেছিল। দেশেই হোক বা বিদেশে, মানবিক সহায়তা দান এবং দুর্যোগ মোকাবিলায় ত্রাণ পৌঁছে দেওয়ার ক্ষেত্রে ন্যাভাল অ্যাভিয়েশন উল্লেখযোগ্য কাজ করে চলেছে। রাষ্ট্রপতি কেন্দ্রীয় সরকারের আত্মনির্ভর ভারত গঠনের লক্ষ্যকে সামনে রেখে ভারতীয় নৌবাহিনীর দেশীয়করণের প্রচেষ্টার প্রশংসা করেন। ন্যাভাল অ্যাভিয়েশন প্রযুক্তিতে উল্লেখযোগ্য অগ্রগতি, অত্যাধুনিক দেশীয় অস্ত্র, সেন্সার এবং নৌ-বিমান ব্যবহারের সুবিধাগুলির কথাও উল্লেখ করেন। রাষ্ট্রপতি এই গুরুত্বপূর্ণ অনুষ্ঠান আয়োজনের জন্য আধিকারিক ও নাবিকদের অভিনন্দন জানান।
CG/SS/NS
(Visitor Counter : 129
প্রধানমন্ত্রীরদপ্তর
সরকারের প্রধান হিসাবে প্রধানমন্ত্রীর ২০ বছর পূর্ণ করা নিয়ে MyGov ক্যুইজ
নয়াদিল্লি, ০৭ অক্টোবর, ২০২১
প্রধানমন্ত্রী শ্রী নরেন্দ্র মোদী আজ সরকারের প্রধান হিসাবে ২০ বছর পূর্ণ করেছেন। এই উপলক্ষে MyGov ইন্ডিয়া সেবা সমর্পণ ক্যুইজ প্রতিযোগিতার আয়োজন করেছে।
প্রধানমন্ত্রীর কার্যালয়ের এক ট্যুইটে বলা হয়েছে, “সরকারের প্রধান হিসাবে প্রধানমন্ত্রী @narendramodi ২০ বছর পূর্ণ করলেন। তিনি নিজেকে প্রায়ই ‘প্রধান সেবক’ বলেন এবং আত্মনির্ভর ভারতের জন্য কাজ করেন। এই ২০ বছরে দেশ গঠনের বিভিন্ন দিক নিয়ে @mygovindia –তে আয়োজিত ক্যুইজে অংশ নিন”।
CG/BD/SB
(
নারীওশিশুবিকাশমন্ত্রক
নারী ক্ষমতায়ন নিয়ে গুজরাতের গান্ধীনগরে ২-৪ অগাস্ট, ২০২৩-এ জি-২০ মন্ত্রিস্তরীয় সম্মেলন
নতুন দিল্লি, ১ অগাস্ট, ২০২৩
ভারতের জি-২০ সভাপতিত্বে নারীর ক্ষমতায়ন নিয়ে গুজরাতের গান্ধীনগরে ২ থেকে ৪ অগাস্ট মন্ত্রিপর্যায়ের সম্মেলন অনুষ্ঠিত হবে। এই সম্মেলনে সভাপতিত্ব করবেন কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানি।
গান্ধীনগর হল এমন একটি শহর, যেখানে শতাব্দী প্রাচীন স্থাপত্যের সঙ্গে আধুনিকতা ও সাংস্কৃতিক প্রাচুর্যতার মেলবন্ধন দেখা যায়। গুজরাতের সবরমতী নদীর পশ্চিম তীরে অবস্থিত এই শহর ঐতিহাসিক পরম্পরা, শিল্পকর্ম, হস্তশিল্প, শিল্পকলা, উৎসব, বড় বড় মন্দির এবং সংগ্রহালয়ের জন্য পরিচিত। এক উন্নত সভ্যতার ধারক-বাহক হল এই শহর।
নারীর ক্ষমতায়ন সংক্রান্ত মন্ত্রিপর্যায়ের এই সম্মেলনে জলবায়ু পরিবর্তন এবং অতিমারী থেকে মুক্তির চ্যালেঞ্জ নিয়ে আলোচনা হবে। লিঙ্গ বৈষম্য দূর করে নারীর নেতৃত্বে উন্নয়নের গতি কীভাবে ত্বরান্বিত করা যায়, সেই সম্পর্কে আলোচনা এই সম্মেলনে বিশেষ গুরুত্ব পাবে।
জি-২০ সদস্য দেশগুলির বিভিন্ন প্রতিনিধি দলের শীর্ষ নেতৃত্ব, আমন্ত্রিত দেশসমূহ এবং বিভিন্ন আন্তর্জাতিক সংস্থা মিলিয়ে ১৫০ জনের বেশি প্রতিনিধি তিন দিনের এই সম্মেলনে উপস্থিত থাকবেন।
প্রধানমন্ত্রী শ্রী নরেন্দ্র মোদী এই মন্ত্রিস্তরীয় সম্মেলনে ভিডিওর মাধ্যমে ভাষণ দেবেন।
সম্মেলনের আলোচনায় যে সব বিষয় অগ্রাধিকার পাবে, তার মধ্যে রয়েছে - নারীর ক্ষমতায়ন; নারীর শিল্পোদ্যোগ; তৃণমূল সহ সমস্ত স্তরে নারীকে নেতৃত্বের আসনে তুলে আনা; নারীকে ডিজিটাল দক্ষ করে তোলা।
সম্মেলনের ফাঁকে মহিলা ও শিশু বিকাশ মন্ত্রকের সহায়তায় এশিয় উন্নয়ন ব্যাঙ্ক , রাষ্ট্রসংঘ মহিলা এবং এনআইপিসিসিডি-র উদ্যোগে আয়োজিত এক সভায় লিঙ্গ বৈষম্য দূরীকরণে নীতি নির্ধারণ এবং জলবায়ু পরিবর্তনের চ্যালেঞ্জ নিয়ে আলোচনা হবে।
২ ও ৩ অগাস্ট নারী ও শিশু বিকাশ মন্ত্রকের উদ্যোগে ‘ইন্ডিয়া@75: নারীর অবদান’ শীর্ষক এক প্রদর্শনীর আয়োজন করা হয়েছে। সেখানে মহিলাদের তৈরি হস্তশিল্প, পুষ্টি ও খাদ্য, স্বাস্থ্য, শিক্ষা, ব্যবসা ও অর্থনীতি প্রভৃতি তুলে ধরা হবে।
সম্মেলন উপলক্ষে গান, নাচ সহ বিভিন্ন ধরনের সাংস্কৃতিক অনুষ্ঠানের আয়োজন করা হয়েছে, যেখানে ভারতের উজ্জ্বল সাংস্কৃতিক ঐতিহ্য তুলে ধরা হবে। বাল ভবন-এর শিশুরাও সাংস্কৃতিক অনুষ্ঠানে অংশ নেবে। এছাড়া আন্তর্জাতিক মিলেট বর্ষ উদযাপন উপলক্ষে থাকছে স্থানীয় খাবারের ব্যবস্থাও।
গুজরাটের সমৃদ্ধ ঐতিহ্যের সঙ্গে পরিচয় ঘটাতে প্রতিনিধিদের জন্য বিভিন্ন স্থান ভ্রমণেরও ব্যবস্থা রাখা হয়েছে।
নারীর উন্নয়ন থেকে নারীর নেতৃত্বে উন্নয়ন, এই মন্ত্রকে সামনে রেখে ভারত এক উল্লেখযোগ্য পরিবর্তনের পথে এগিয়ে যাচ্ছে। মহিলাদের অগ্রগতির পথে সমস্ত বাধাবিপত্তি দূরীকরণ এবং লিঙ্গ কখনও সম্ভাবনার পথ রুদ্ধ করতে পারে না, নারীর ক্ষমতায়ন সংক্রান্ত জি-২০ মন্ত্রিপর্যায়ের বৈঠকে এই দুটি বার্তাই বিশেষ গুরুত্ব পাবে।
বিজ্ঞানওপ্রযুক্তিমন্ত্রক
গবেষণা ক্ষেত্রে প্রশিক্ষণের মাধ্যমে পাণ্ডিত্যপূর্ণ প্রকাশনার বিষয়ে দক্ষতা তৈরিতে পয়লা থেকে ৩০ জুন পর্যন্ত একটি স্বল্পমেয়াদী প্রশিক্ষণ পাঠ্যক্রম চালু হয়েছে
নয়াদিল্লী, ০১ জুন, ২০২২
নতুন দিল্লীর সিএসআইআর- ন্যাশনাল ইন্সটিটিউট অফ সায়েন্স কমিউনিকেশন অ্যান্ড রিসার্চ -এর রিসার্চ জার্নাল বিভাগ পয়লা থেকে ৩০ জুন পর্যন্ত গবেষণা ক্ষেত্রে প্রশিক্ষণের মাধ্যমে পাণ্ডিত্যপূর্ণ প্রকাশনার বিষয়ে দক্ষতা তৈরিতে একটি স্বল্পমেয়াদী প্রশিক্ষণ পাঠ্যক্রমের ওপর বৃত্তিকা রিসার্চ ইনটার্নশিপের আয়োজন করেছে। বিজ্ঞান বৃত্তিকা প্রকল্পের আওতায় কেন্দ্রীয় সরকারের বিজ্ঞান ও প্রযুক্তি বিভাগ, বিজ্ঞান ও ইঞ্জিনিয়ারিং গবেষণা পর্ষদের সহযোগিতায় এই ইনটার্নশিপের আয়োজন করা হয়েছে। এদিন প্রদীপ জ্বালিয়ে অনুষ্ঠানের সূচনা করেন সিএসআইআর- এনআইএসসিপিআর-এর মহানির্দেশক অধ্যাপক রঞ্জনা আগরওয়াল। তিনি বলেন, এই ইনটার্নশিপ কর্মসূচিতে অংশগ্রহণকারীদের পাণ্ডিত্যপূর্ণ এবং জনপ্রিয় বিজ্ঞান লেখনী সম্পর্কে শেখার সুযোগ করে দেবে।
ইন্ডিয়ান জার্নাল অফ এক্সপেরিমেন্টাল বায়োলজির সম্পাদক শ্রী আর এস জয়সোমু বলেছেন, তরুণ গবেষকদের জন্য জীবনের প্রথম দিকে গবেষণা পত্র লেখার কৌশল শেখা ও বিজ্ঞান বিষয়ে জ্ঞানার্জন খুবই গুরুত্বপূর্ণ। অনুষ্ঠানে জার্নাল বিভাগের প্রধান গবেষক ডঃ জি মহেশ জানিয়েছেন, এই ধরণের ইনটার্নশিপ করার জন্য সিএসআইআর- এনআইএসসিপিআর হল উপযুক্ত স্থান। কারণ, এটি হল এমন এক সংস্থা যেখানে এক ছাতার তলায় ইনটার্নশিপের সব রকম সাহায্য পাওয়া যায়। ইন্ডিয়ান জার্নাল অফ বায়ো কেমিস্ট্রি অ্যান্ড বায়ো ফিজিক্সের বিজ্ঞান বিষয়ক সম্পাদক তথা প্রবীণ বিজ্ঞানী এবং বৃত্তিকা রিসার্চ ইনটার্নশিপের আহ্বায়ক ডঃ এন এ প্রসন্ন এই কর্মসূচির বিষয় সম্পর্কে সংক্ষিপ্ত বিবরণ দেন। তিনি বলেন, এই বৃত্তিকা গবেষণা ইনটার্নশিপের উদ্দেশ্যই হল উদীয়মান গবেষকদের মধ্যে বৈজ্ঞানিক ভাবনা-চিন্তার বিষয়ে উৎসাহ যোগানো।
এই গবেষণা ইনটার্নশিপে অফলাইন মোডে বিভিন্ন বিশ্ববিদ্যালয় ও কলেজ থেকে স্নাতকোত্তর এবং পিএইচডি উভয় শাখার ৫ জন অংশ নিয়েছে। উল্লেখ্য, সিএসআইআর- এনআইএসসিপিআর হল দেশের একটি বিজ্ঞান বিষয়ক প্রকাশনা প্রতিষ্ঠান। এই প্রতিষ্ঠান বিভিন্ন কর্মশালা, ইনটার্নশিপ এবং একাধিক ক্ষেত্রে প্রশিক্ষণ কর্মসূচি পরিচালনা করে তরুণ গবেষকদের প্রশিক্ষণের বিষয়ে গুরুত্বপূর্ণ ভূমিকা পালন করছে।
CG/SS/NS
(Visitor Counter : 89
বিদ্যুৎমন্ত্রক
কেন্দ্রীয় স্তরের উৎপাদন স্টেশনগুলির অবন্টিত বিদ্যুৎ নিজস্ব গ্রাহকদের বিদ্যুৎ চাহিদা মেটাতে ব্যবহারের জন্য রাজ্যগুলিকে বলা হয়েছে
নতুন দিল্লি, ১২ অক্টোবর, ২০২১
বিদ্যুৎ মন্ত্রকের নজরে এসেছে যে, কয়েকটি রাজ্য গ্রাহকদের বিদ্যুৎ সরবরাহ করছে না এবং এর ফলে লোডশেডিং হচ্ছে। একই সঙ্গে এই রাজ্যগুলি বিদ্যুৎ বিনিময় ব্যবস্থায় বেশি দামে সেই বিদ্যুৎ বিক্রি করছে। বিদ্যুৎ বন্টন নীতি-নির্দেশিকা অনুযায়ী কেন্দ্রীয় উৎপাদন স্টেশনগুলি থেকে ১৫ শতাংশ বিদ্যুৎ অবন্টিত ক্ষেত্রের বিদ্যুৎ হিসেবে সঞ্চয় করে রাখা হয়। প্রয়োজনে এই বিদ্যুৎ ঘাটতিপূর্ণ রাজ্যগুলিতে গ্রাহকদের চাহিদা মেটাতে বন্টন করা হয়।
প্রাথমিক ভাবে গ্রাহকদের বিদ্যুৎ সরবরাহ বন্টন সংস্থাগুলির এক্তিয়ারে পড়ে। বিদ্যুৎ বন্টন সংস্থাগুলি তার নিজস্ব গ্রাহকদের দিবা-রাত্রী বিদ্যুৎ সরবরাহের দায়িত্ব পালন করে। তাই বিদ্যুৎ বন্টন সংস্থাগুলি বিদ্যুৎ নীতির বিনিময়ের সুবিধা নিয়ে গ্রাহকদের বঞ্চিত করে সেই বিদ্যুৎ বিক্রি করতে পারে না। এই প্রেক্ষিতে রাজ্যগুলিকে অনুরোধ করা হয়েছে, সংশ্লিষ্ট রাজ্যের গ্রাহকদের বিদ্যুৎ সরবরাহের জন্য কেন্দ্রীয় স্তরের অবন্টিত বিদ্যুৎ খরচ করতে। আরও বলা হয়েছে, অতিরিক্ত বিদ্যুতের বিষয়ে কেন্দ্রীয় সরকারকে জানাতে, যাতে যে রাজ্যগুলিতে বিদ্যুৎ ঘাটতি রয়েছে, সেখানে তা বন্টন করা যায়।
যদি জানা যায় যে, কোন রাজ্য তার গ্রাহকদের বিদ্যুৎ সরবরাহ না করে বিদ্যুৎ বন্টন নীতির সুবিধা নিয়ে সেই বিদ্যুৎ অধিক দামে বিক্রি করছে, তাহলে সংশ্লিষ্ট রাজ্যকে সরবরাহ করা কেন্দ্রীয় স্তরের অবন্টিত বিদ্যুৎ সরবরাহ বন্ধ করে দেওয়া হবে এবং তা বিদ্যুৎ ঘাটতিপূর্ণ রাজ্যগুলিতে সরবরাহ করা হবে।
CG/BD/AS/
(Visitor Counter : 143
শিল্পওবাণিজ্যমন্ত্রক
দেশে জুলাই-সেপ্টেম্বর ত্রৈমাসিকে প্রত্যক্ষ বিদেশি বিনিয়োগ প্রবাহের পরিমাণ ২৮.১ বিলিয়ন মার্কিন ডলার
নয়াদিল্লি, ২৮ নভেম্বর, ২০২০
দেশে ২০২০-২১ অর্থবর্ষের দ্বিতীয় ত্রৈমাসিকে মোট প্রত্যক্ষ বিদেশি বিনিয়োগ প্রবাহের পরিমাণ ২৮ হাজার ১০২ বিলিয়ন মার্কিন ডলার। এর মধ্যে প্রত্যক্ষ বিদেশি বিনিয়োগ ইক্যুইটি প্রবাহের পরিমাণ ছিল ২৩ হাজার ৪৪১ মিলিয়ন মার্কিন ডলার বা ১ লক্ষ ৭৪ হাজার ৭৯৩ কোটি টাকা। এর ফলে, ২০২০-২১ অর্থবর্ষের সেপ্টেম্বর পর্যন্ত প্রত্যক্ষ বিদেশি বিনিয়োগ ইক্যুইটি প্রবাহের পরিমাণ দাঁড়িয়েছে ৩০ হাজার ৪ মিলিয়ন মার্কিন ডলার, যা ২০১৯-২০ অর্থবর্ষের একই সময়ের তুলনায় ১৫ শতাংশ বেশি। টাকার অঙ্কে প্রত্যক্ষ বিদেশি বিনিয়োগ ইক্যুইটি প্রবাহের মূল্য ছিল ২ লক্ষ ২৪ হাজার ৬১৩ কোটি টাকা, যা গত বছরের তুলনায় ২৩ শতাংশ বেশি। চলতি অর্থবর্ষের অগাস্ট মাসে দেশে প্রত্যক্ষ বিদেশি বিনিয়োগ ইক্যুইটি প্রবাহের পরিমাণ দাঁড়ায় ১৭ হাজার ৪৮৭ মিলিয়ন মার্কিন ডলার।
চলতি অর্থবর্ষের এপ্রিল থেকে সেপ্টেম্বর পর্যন্ত সময়ে যে দেশগুলি থেকে উল্লেখযোগ্য পরিমাণে প্রত্যক্ষ বিদেশি বিনিয়োগ ইক্যুইটি প্রবাহ লক্ষ্য করা গেছে, তার মধ্যে রয়েছে – মরিশাস, সিঙ্গাপুর ও মার্কিন যুক্তরাষ্ট্র। সিঙ্গাপুর, মার্কিন যুক্তরাষ্ট্র, নেদারল্যান্ড, জাপান, ব্রিটেন, জার্মানী, সাইপ্রাস, ফ্রান্স ও ক্যামেন দ্বীপপুঞ্জ থেকে মোট প্রত্যক্ষ বিদেশি বিনিয়োগ ইক্যুইটি প্রবাহের পরিমাণ চলতি অর্থবর্ষের এপ্রিল থেকে সেপ্টেম্বর সময়ে দাঁড়িয়েছে ২ লক্ষ ২৪ হাজার ৬১৩ কোটি টাকা বা ৩০ হাজার ৪ মিলিয়ন মার্কিন ডলার। যে সমস্ত ক্ষেত্রে সর্বাধিক হারে প্রত্যক্ষ বিদেশি বিনিয়োগ ইক্যুইটি প্রবাহ হয়েছে, তার মধ্যে পরিষেবা ক্ষেত্রে সর্বাধিক বিনিয়োগ করা হয়েছে। এছাড়াও, কম্প্যুটার সফটওয়্যার ও হার্ডওয়্যার এবং টেলিযোগাযোগ ক্ষেত্রেও উল্লেখযোগ্য পরিমাণে বিদেশি ইক্যুইটি প্রবাহ লক্ষ্য করা গেছে
রাজ্যগুলির মধ্যে ২০১৯ – এর অক্টোবর থেকে ২০২০-র সেপ্টেম্বর পর্যন্ত গুজরাট, মহারাষ্ট্র ও কর্ণাটকে উল্লেখযোগ্য পরিমাণে বিদেশি ইক্যুইটি প্রবাহ করা হয়েছে। চলতি অর্থবর্ষের এপ্রিল থেকে সেপ্টেম্বর পর্যন্ত সময়ে পশ্চিমবঙ্গে বিদেশি ইক্যুইটি প্রবাহের পরিমাণ ছিল ১ হাজার ৯৮৫ কোটি টাকা বা ২৬১ মিলিয়ন মার্কিন ডলার। গুজরাটে সর্বাধিক ১ লক্ষ ১৯ হাজার ৫৬৬ কোটি টাকা বা ১৬ হাজার ৫ মিলিয়ন মার্কিন ডলার বিদেশি ইক্যুইটি প্রবাহ হয়েছে।
প্রতিরক্ষামন্ত্রক
জিআরএসই পঞ্চম অ্যান্টি সাবমেরিন ওয়ারফেয়ার শ্যালো ওয়াটার ক্রাফট তৈরি করছে
কলকাতা, ২১ ডিসেম্বর, ২০২১
আজাদি কা অমৃত মহোৎসব উদযাপন এবং যুদ্ধ জাহাজ নির্মাণের ক্ষেত্রে আত্মনির্ভরতার লক্ষ্য অর্জনের জন্য গার্ডেন রিচ শিপ বিল্ডার্স অ্যান্ড ইঞ্জিনিয়ার্স লিমিটেড  আজ পঞ্চম অ্যান্টি সাবমেরিন ওয়ারফেয়ার শ্যালো ওয়াটার ক্রাফট-এর নির্মাণ শুরু করেছে। উল্লেখ্য, জিআরএসই-র এই ধরণের ৮টি অ্যান্টি সাবমেরিন ওয়ারফেয়ার শ্যালো ওয়াটার ক্রাফট তৈরির কথা। সম্পূর্ণ দেশীয় প্রযুক্তিতে এই জাহাজগুলি তৈরি করছে জিআরএসই।
এদিন এই যুদ্ধ জাহাজ নির্মাণের সূচনায় ভার্চুয়াল মাধ্যমে মুখ্য অতিথি হিসেবে উপস্থিত ছিলেন প্রতিরক্ষা মন্ত্রকের অতিরিক্ত সচিব তথা অধিগ্রহণ বিভাগের মহানির্দেশক শ্রী ভি এল কান্থা রাও। এছাড়াও ভাইস অ্যাডমিরাল কিরণ দেশমুখ এবং নৌ সেনা ঘাঁটির প্রধান কার্যালয়ের অন্যান্য শীর্ষ আধিকারিকরা ভার্চুয়াল মাধ্যমে এই অনুষ্ঠানে যোগ দেন। জিআরএসই-এর কার্যনির্বাহী অধিকর্তা তথা চেয়ারম্যান ভি কে সাকসেনা সহ জিআরএসই-র কলকাতা ইউনিটের অন্যান্য আধিকারিকরাও উপস্থিত ছিলেন।
জিআরএসই প্রতিযোগিতামূলক নিলাম প্রক্রিয়ার মাধ্যমে এই যুদ্ধ জাহাজগুলির নির্মাণের বরাত পেয়েছে। শতাব্দী প্রাচীন ঐতিহ্য মেনে এই জাহাজ নির্মাণের কাজ শুরু হয় এদিন। এই যুদ্ধ জাহাজটি ৭৫০ টন ভার বহনে সক্ষম। স্বল্প ওজনের টর্পেডো, ক্ষেপণাস্ত্র এবং কমব্যাট ম্যানেজমেন্ট সিস্টেম নিয়ে সর্বাধিক ২৫ নটিমাইল গতিতে ছুটতে পারে এই জলযান।
অনুষ্ঠানে শ্রী ভি এল কান্থা রাও জানান, সশস্ত্র বাহিনীকে শক্তিশালী করে তুলতে প্রতিরক্ষা মন্ত্রক বেশ কিছু গুরুত্বপূর্ণ পদক্ষেপ নিয়েছে। তিনি এই জাহাজ নির্মাণ সংস্থার কর্মদক্ষতার উচ্ছ্বসিত প্রশংসা করেন। শ্রী ভি কে সাকসেনা জানান, জিআরএসই ভারতীয় নৌ বাহিনীকে ৭০টি জাহাজ সরবরাহ করেছে। আরও ১৫টি জাহাজ নির্মাণের বিভিন্ন পর্যায়ে রয়েছে। শ্রী সাকসেনা জিআরএসই-এর এই মাইলফলক অর্জনের জন্য সাধুবাদ জানান।
ভারতীয় নৌবাহিনীর জন্য ৮টি অ্যান্টি সাবমেরিন ওয়ারফেয়ার শ্যালো ওয়াটার ক্রাফট নির্মাণ ছাড়াও জিআরএসই বর্তমানে দেশীয় জাহাজ নির্মাণের কাজ করছে। এর মধ্যে রয়েছে ১৭এ প্রকল্পের আওতায় তিনটি অত্যাধুনিক ফ্রিগেট, চারটি বড় ধরণের নজরদারি জাহাজ এবং ভারতীয় উপকূল রক্ষী বাহিনীর জন্য একটি দ্রুততম টহলদারি জাহাজ। জাহাজ রপ্তানি ক্ষেত্রের ওপর বিশেষ জোর দিয়ে জিআরএসই গুয়ানা এবং বাংলাদেশ সরকারের জন্য জাহাজ নির্মাণের কাজ শুরু করেছে।
CG/SS/SKD/
(Visitor Counter : 84
রেলমন্ত্রক
ই-অ্যাপ শ্রমিক কল্যাণ পোর্টালের মাধ্যমে চুক্তি ভিত্তিক শ্রমিকদের ন্যূনতম মজুরি প্রদান ১০০ শতাংশ সুনিশ্চিত করেছে ভারতীয় রেল
নতুন দিল্লি, ১১ মার্চ, ২০২১
ভারতীয় রেল ২০১৮ সালের পয়লা অক্টোবর শ্রমিক কল্যাণ ই-অ্যাপ এর সূচনা করে। এই ই-অ্যাপের মাধ্যমে ভারতীয় রেলে কর্মরত চুক্তি ভিত্তিক কর্মী ও ঠিকাদারদের মজুরি প্রদান করা হয়ে থাকে। এই অ্যাপে চুক্তি ভিত্তিক কর্মী ও ঠিকাদারদের মজুরি সংক্রান্ত সমস্ত তথ্য আপলোড করা হয়। চলতি বছরের ৯ মার্চ পর্যন্ত ১৫,৮১২ জন ঠিকাদার এবং মোট ৩,৮১,৮৩১ জন চুক্তি ভিত্তিক কর্মী এই পোর্টালে নাম নথিভুক্ত করেছেন। এছাড়াও ভারতীয় রেলের ৪৮,৩১২টি বিজ্ঞপ্তি এই পোর্টালে আপলোড করা হয়েছে। পাশাপাশি মোট ৬ কোটি কর্মদিবস এবং ৩,৪৯৫ কোটি টাকারও বেশি মজুরি প্রদান সংক্রান্ত তথ্য এই পোর্টালে আপলোড করা হয়েছে। ভারতীয় রেলের আওতাধীন সমস্ত সরকারি সংস্থা এই ই-অ্যাপ ব্যবহার করে থাকে।
এই পোর্টালে ভারতীয় রেলের বিভিন্ন ইউনিট/বিভাগ/ওয়ার্কশপ/সরকারি সংস্থায় কর্মরত সমস্ত ঠিকাদার ও চুক্তি ভিত্তিক কর্মীদের তথ্য নথিভুক্ত করা বাধ্যতামূলক। এমনকি রেলের বিভিন্ন বিভাগের জারি করা কাজের নির্দেশ সম্পর্কিত তথ্য এই পোর্টালে সংরক্ষিত করা হয়ে থাকে। ঠিকাদারদের আওতায় কাজ করা প্রতিটি চুক্তি ভিত্তিক কর্মীর বিষদ তথ্য এই পোর্টালে রাখতে হয়। এমনকি চুক্তি ভিত্তিক কর্মীরা কি কাজ করছেন ও তাদের কত টাকা মজুরি দেওয়া হচ্ছে সে বিষয়েও বিস্তারিত তথ্য থাকে। এই ই-অ্যাপ পোর্টালের মাধ্যমে চুক্তি ভিত্তিক কর্মীদের পরিচিতি পত্র প্রদানের সুবিধাও দেওয়া হয়েছে। এছাড়াও তাদের মজুরি ও ইপিএফ এবং ইএসআইসি সংক্রান্ত বিভিন্ন তথ্য এই পোর্টালে রাখা থাকে। ঠিকাদার এবং তাদের নিযুক্ত চুক্তি ভিত্তিক কর্মীদের মজুরি প্রদানের ক্ষেত্রে স্বচ্ছতা নিয়ে আসতেই এই উদ্যোগ নিয়েছে ভারতীয় রেল।
প্রধানমন্ত্রীরদপ্তর
কর্ণাটকের টুমাকুরু জেলায় সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
ক্ষতিগ্রস্তদের পিএমএনআরএফ থেকে এককালীন সাহায্যের ঘোষণা
নয়াদিল্লি, ২৫ আগস্ট, ২০২২
প্রধানমন্ত্রী শ্রী নরেন্দ্র মোদী কর্ণাটকের টুমাকুরু জেলায় সড়ক দুর্ঘটনায় প্রাণহানির খবরে শোক ব্যক্ত করেছেন। শ্রী মোদী দুর্ঘটনায় ক্ষতিগ্রস্তদের পিএমএনআরএফ থেকে এককালীন সাহায্যের ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে ;
“কর্ণাটকের টুমাকুরু জেলায় দুর্ঘটনা অত্যন্ত হৃদয় বিদারক। স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। পিএমএনআরএফ থেকে নিহতদের নিকটাত্মীয়কে ২ লক্ষ টাকা অর্থ সাহায্য করা হবে। আহতরা পাবেন ৫০ হাজার টাকা। : প্রধানমন্ত্রী”
PG/CB/NS
(